สวัสดีค่ะ ต้องการปรึกษาเรื่องการใช้ยาคุมค่ะ พอดีดิฉันได้ทานยาคุมแบบ 28เม็ดเป็นแผงแรกค่ะ โดยเริ่มหลังจากประจำเดือนวันแรกมาได้ 10 วัน (ประจำเดือนมาวันที่ 21 หมด 25 เริ่มทานยา 30) อยากทราบว่าการทานยาแบบที่กล่าวไปมีประสิทธิภาพในการคุมกำเนิดมากแค่ไหนคะ รอบประจำเดือนจะเลื่อนไหม และควรนับรอบเเดือนในการทานอย่างไรคะ และขอสอบถามค่ะ การที่มีเพศสัมพันธ์จากการทานยาข้างต้นได้ 4วัน มีโอกาสท้องไหมคะ
สวัสดีค่ะ การเริ่มใช้ยาคุมแบบแผงรายเดือนนั้นควรเริ่มภายใน 5 วันแรกของของรอบเดือน เพื่อให้แน่ใจว่าไม่ได้ตั้งครรภ์ และเพื่อให้สามารถมีเพศสัมพันธ์ได้ทันที หากเริ่มช่วงเวลาอื่นของเดือน แนะนำให้กินติดต่อกันให้ครบ 7 วันก่อนค่อยมีเพศสัมพันธ์ที่ไม่ป้องกันได้โดยรอบเดือนจะมาในช่วงยาเม็ดแป้ง 7 เม็ดสุดท้ายค่ะ การมีเพศสัมพันธ์หลังจากกินยาที่กินติดต่อกันไปแค่ 4 วันนั้น มีโอกาสตั้งครรภ์ได้ ถ้ายังอยู่ภายใน 72 ชั่วโมงหลังมีเพศสัมพันธ์ อาจมีข้อบ่งชี้ในการใช้ยาคุมฉุกเฉินเพื่อช่วยลดโอกาสการตั้งครรภ์ โดยรับประทานร่วมไปกับยาคุมแบบแผงได้